同趙伯充遊曲水趙氏莊分韻得抱字
作者：蘇過
朝代：宋

paragraphs: 三春失行樂，風雨與病惱。
忽驚節物改，樹密鶯聲老。
濫陪閑中客，載酒尋芳草。
東郊縱適，蒼莽事幽討。
誰歟有隱居，谿谷相鬰繚。
疏籬映脩竹，叩門許徑造。
主人雖鋤耰，好客自酒掃。
結茅□□年，種木今合抱。
飄然佳公子，忽弄松風操。
絲桐豈能爾，妙意超物表。
歸途踐危橋，月上千林縞。
茲游非人寰，俗耳不可道。